PALEOLITOS KŐESZKÖZÖK A HÁMORI SZELETA-BARLANGBÓL. 9539 
2. Az egyes darabok felületén teljesen hiányzik az egységes meg- 
munkálás a solutréeni technika értelmében. A felületeken észlelhető törés 
brutális, látni le nem pattintott, útban levő részleteket, melyeknek valódi 
paleolitos kőeszközöknél nem szabadna lenniök. 
A két említett oknál fogva OBERMAIER a" Seletában talált kőeszkö- 
zöknek egy részét inodern készílménynek tartja, míg a többi darabot 
valódi paleolitoknak minősíti. 
Én mindjárt megjegyeztem, hogy a bemutatott példányok fölött 
minden kétely alaptalan és pedig következő okoknál fogva : 
1. A Szeleta-barlangban végbement ásatások az én személyes 
vezetésem alatt történtek. Minden egyes kőeszköz föltalálása alkalmá- 
val pontos jegyzeteket készítettem arra nézve, hogy melyik ponton és 
milyen körülmények között találtatott az illető darab. A legtöbb darab 
elsőleges fekvőhelyen, érintetlen rétegekben feküdt s a mellett a kör- 
nyező rétegek megzavarását sehol sem észleltem. A főfolyosó hátulsó 
szakaszában számos kőeszköz feküdt, kb. 0-5 m mélységben, mésztufa- 
pad alatt, szálban levő kulturarétegben. A tárgyak nagy számban sze- 
meim előtt kerültek napvilágra és több eszköz a reájuk tapadt agyaggal 
brecsiaszerűen volt összeragasztva. Mostanáig a barlang kitöltésében 
közel 300 darab paleolitos kőeszközt találtam. Így tehát alkalmam volt 
számos paleolitot megfigyelni, miért is kizártnak tartom, hogy ennyi 
darab gyűjtése közben az esetleges csalást észre nem vettem volna, an- 
nál is inkább, mert OBERMAIER aggályainak következtében a következő 
1908. évben végzett ásatásokat kétszeres figyelemmel kisértem. 
2. Az ásatásokat hámori munkások végezték. Ezek közül a legtöbb 
nyugdíjas kincstári munkás, a szomszédos parasznyai köszénbányából 
és a diósgyőri vasgyárból. Az ásatások előtt ezeknek az embereknek 
fogalmuk sem volt paleolitos kőeszközökről. Csak mikor az első dara- 
bokat megtaláltuk, figyelmeztettem őket s hogy keresésre buzdítsam, 
minden darabért, még a legapróbb szilánkért is, 20 fillérnyi díjat igér- 
tem nekik. Kizártnak tartom, hogy munkásaim, a mint föltették, ebben 
az irányban megcsaltak volna. Ilyesmire legfőbb a retusokat nélkülöző 
szilánkoknál és töredékeknél lehetne gondolni; hogy lehet azonban fel- 
tenni, hogy ezek az emberek, melyeknek paleolitokról fogalmuk sincs, 
typusos solutréeni kőeszközöket készítettek volna? Ilyesmihez ügyesség, 
de mindenekelőtt a solutréeni typus ismerete szükséges. És ha mind- 
ezek birtokában is lennének, alig hihető, hogy érdemes lett volna bapér- 
levélalakú hegyeket, darabját 20 fillérért készíteni. Kívülem és munká- 
saimon kívül, tudtommal a barlangban senki sem tartózkodott s a mint a 
munkaidény befejeződött, a barlang elzáratott és hatóságilag őriztetett. 
3. HERMAN Orró sorozatában olyan darabokat is találunk, melyek 
teljesen egyeznek a Szeletában talált és modern készítményeknek neve- 
